CELEX: 32016R2137
Language: mt
Date: 2016-12-06 00:00:00
Title: Regolament tal-Kunsill (UE) 2016/2137 tas-6 ta' Diċembru 2016 li jemenda r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja

7.12.2016   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 332/3
               
            REGOLAMENT TAL-KUNSILL (UE) 2016/2137
      tas-6 ta' Diċembru 2016
      li jemenda r-Regolament (UE) Nru 36/2012 dwar miżuri restrittivi fid-dawl tas-sitwazzjoni fis-Sirja
      IL-KUNSILL TAL-UNJONI EWROPEA,
      Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 215 tiegħu,
      Wara li kkunsidra d-Deċiżjoni tal-Kunsill 2013/255/PESK tal-31 ta' Mejju 2013 dwar miżuri restrittivi kontra s-Sirja (1),
      Wara li kkunsidra l-proposta konġunta mir-Rappreżentant Għoli tal-Unjoni għall-Affarijiet Barranin u l-Politika ta' Sigurtà u l-Kummissjoni Ewropea,
      Billi:
      
                  (1)
               
               
                  Ir-Regolament tal-Kunsill (UE) Nru 36/2012 (2) jagħti effett lill-miżuri previsti fid-Deċiżjoni 2013/255/PESK.
               
            
                  (2)
               
               
                  Fis-6 ta' Diċembru 2016, il-Kunsill adotta d-Deċiżjoni (PESK) 2016/2144 (3), li tipprevedi emendi biex ikun jista' jsir ix-xiri u t-trasport taż-żejt u ta' prodotti petrolifiċi u l-għoti ta' finanzjament jew assistenza finanzjarja relatati fis-Sirja minn kategoriji definiti ta' persuni u entitajiet bil-għan waħdieni li jingħata sokkors umanitarju fis-Sirja jew assistenza lill-popolazzjoni Sirjana. Dik id-Deċiżjoni temenda wkoll l-eċċezzjonijiet assoċjati rilevanti għar-restrizzjonijiet dwar l-iffriżar ta' fondi u ta' riżorsi ekonomiċi.
               
            
                  (3)
               
               
                  Din il-miżura taqa' fil-kamp ta' applikazzjoni tat-Trattat dwar il-Funzjonament tal-Unjoni Ewropea u, għalhekk, b'mod partikolari bil-ħsieb li tiġi żgurata l-applikazzjoni uniformi tal-miżura mill-operaturi ekonomiċi fl-Istati Membri kollha, hija neċessarja azzjoni regolatorja fil-livell tal-Unjoni sabiex tiġi implimentata.
               
            
                  (4)
               
               
                  Għalhekk jenħtieġ li r-Regolament (UE) Nru 36/2012 jiġi emendat skont dan,
               
            ADOTTA DAN IR-REGOLAMENT:
      Artikolu 1
      Ir-Regolament (UE) Nru 36/2012 huwa emendat kif ġej:
      
                  (1)
               
               
                  L-Artikolu 6 huwa emendat kif ġej:
                  
                              (a)
                           
                           
                              il-punt (d) huwa sostitwit b'dan li ġej:
                              
                                          “(d)
                                       
                                       
                                          l-għoti, b'mod dirett jew indirett, ta' finanzjament jew assistenza finanzjarja, inklużi derivattivi finanzjarji, kif ukoll ta' assigurazzjoni u riassigurazzjoni, relatati mal-projbizzjonijiet stabbiliti fil-punt (a);”;
                                       
                                    
                        
                              (b)
                           
                           
                              jiddaħħal il-punt li ġej:
                              
                                          “(da)
                                       
                                       
                                          l-għoti, b'mod dirett jew indirett ta' finanzjament jew assistenza finanzjarja, inklużi derivattivi finanzjarji, kif ukoll ta' assigurazzjoni u riassigurazzjoni, relatati mal-projbizzjonijiet stabbiliti fil-punti (b) u (c); u”;
                                       
                                    
                        
                              (c)
                           
                           
                              il-punt (e) huwa sostitwit b'dan li ġej:
                              
                                          “(e)
                                       
                                       
                                          il-parteċipazzjoni, b'mod konxju u b'mod intenzjonat, f'attivitajiet li l-għan jew l-effett tagħhom huwa li, b'mod dirett jew indirett jevitaw il-projbizzjonijiet stabbiliti fil-punti (a), (b), (c), (d) jew (da).”.
                                       
                                    
                        
            
                  (2)
               
               
                  L-Artikolu 6a huwa sostitwit b'dan li ġej:
                  “Artikolu 6a
                  1.   Il-projbizzjonijiet stabbiliti fil-punti (b), (c) u (e) tal-Artikolu 6 ma għandhomx japplikaw għax-xiri jew it-trasport fis-Sirja ta' prodotti petrolifiċi jew għall-għoti ta' finanzjament jew assistenza finanzjarja relatati minn korpi pubbliċi jew minn persuni ġuridiċi, entitajiet jew korpi li jirċievu finanzjament pubbliku mill-Unjoni jew mill-Istati Membri sabiex jingħata sokkors umanitarju jew assistenza lill-popolazzjoni ċivili fis-Sirja, dment li tali prodotti jinxtraw jew jiġu ttrasportati bil-għan waħdieni li jingħata sokkors umanitarju fis-Sirja jew assistenza lill-popolazzjoni ċivili fis-Sirja..
                  2.   B'deroga mill-punti (b), (c) u (e) tal-Artikolu 6, f'każijiet mhux koperti mill-paragrafu 1 ta' dan l-Artikolu, l-awtorità kompetenti ta' Stat Membru, kif tidher fuq is-sit web elenkat fl-Anness III, tista' tawtorizza ix-xiri u t-trasport fis-Sirja ta' prodotti petrolifiċi jew l-għoti ta' finanzjament jew assistenza finanzjarja relatati, taħt it-termini u l-kondizzjonijiet ġenerali u speċifiċi li hija tqis xierqa dment li tali xiri u trasport:
                  
                              (a)
                           
                           
                              huma għall-għan waħdieni li jingħata sokkors umanitarju fis-Sirja jew assistenza lill-popolazzjoni ċivili fis-Sirja; u
                           
                        
                              (b)
                           
                           
                              ma jiksru l-ebda waħda mill-projbizzjonijiet stipulata f'dan ir-Regolament.
                           
                        L-Istat Membru kkonċernat għandu jinforma lill-Istati Membri l-oħrajn u lill-Kummissjoni bi kwalunkwe awtorizzazzjoni mogħtija taħt dan il-paragrafu fi żmien ġimagħtejn minn kwalunkwe awtorizzazzjoni mogħtija. In-notifika għandu jkun fiha dettalji dwar il-persuna ġuridika, entità jew korp awtorizzati u dwar l-attivitajiet umanitarji fis-Sirja.
                  3.   Xejn f'dan l-Artikolu ma għandu jaffettwa l-konformità mar-Regolament tal-Kunsill (KE) Nru 2580/2001 (*1), mar-Regolament tal-Kunsill (KE) Nru 881/2002 (*2) jew mar-Regolament tal-Kunsill (UE) 2016/1686 (*3).
                  
                     (*1)  Regolament tal-Kunsill (KE) Nru 2580/2001 tas-27 ta' Diċembru 2001 dwar miżuri restrittivi speċifiċi diretti kontra ċerti persuni u entitajiet bil-għan li jiġi miġġieled it-terroriżmu (ĠU L 344, 28.12.2001, p. 70)."
						
                  
                     (*2)  Regolament tal-Kunsill (KE) Nru 881/2002 tas-27 ta' Mejju 2002 li jimponi ċerti miżuri speċifiċi restrittivi diretti kontra ċerti persuni u entitajiet assoċjati mal-ISIL (Da'esh) u mal-organizzazzjoni Al-Qaida (ĠU L 139, 29.5.2002, p. 9)."
						
                  
                     (*3)  Regolament tal-Kunsill (UE) 2016/1686 tal-20 ta' Settembru 2016 li jimponi miżuri restrittivi addizzjonali kontra ISIL (Da'esh) u Al-Qaida u persuni fiżiċi u ġuridiċi, gruppi, entitajiet jew korpi assoċjati magħhom (ĠU L 255, 21.9.2016, p. 1).”."
						
               
            
                  (3)
               
               
                  Jiddaħħal l-artikolu li ġej:
                  “Artikolu 6b
                  Il-projbizzjonijiet stabbiliti fil-punti (b), (c) u (e) tal-Artikolu 6 ma għandhomx japplikaw għax-xiri jew għat-trasport fis-Sirja ta' prodotti petrolifiċi jew l-għoti ta' finanzjament jew assistenza finanzjarja relatati minn missjoni diplomatika jew konsulari, fejn tali prodotti jinxtraw jew jiġu ttrasportati għal finijiet uffiċjali tal-missjoni.”.
               
            
                  (4)
               
               
                  Fl-Artikolu 16, il-punt (e) huwa sostitwit b'dan li ġej:
                  
                              “(e)
                           
                           
                              f'każijiet mhux koperti mill-Artikolu 16b, li għandhom jitħallsu f'kont jew minn kont ta' missjoni diplomatika jew konsulari jew ta' organizzazzjoni internazzjonali li tgawdi immunitajiet skont id-dritt internazzjonali, sa fejn dawn il-ħlasijiet ikunu maħsubin biex jintużaw għall-finijiet uffiċjali tal-missjoni diplomatika jew konsulari jew tal-organizzazzjoni internazzjonali;”.
                           
                        
            
                  (5)
               
               
                  Fl-Artikolu 16, il-punt (f) huwa mħassar.
               
            
                  (6)
               
               
                  L-Artikolu 16a huwa sostitwit b'dan li ġej:
                  “Artikolu 16a
                  1.   Il-projbizzjoni stabbilita fl-Artikolu 14(2) ma għandhiex tapplika għal fondi jew riżorsi ekonomiċi li tqiegħdu għad-dispożizzjoni minn korpi pubbliċi jew minn persuni ġuridiċi, entitajiet jew korpi li jirċievu finanzjament pubbliku mill-UE jew Stati Membri biex jagħtu sokkors umanitarju fis-Sirja jew assistenza lill-popolazzjoni ċivili fis-Sirja fejn l-għoti ta' tali fondi jew riżorsi ekonomiċi huwa f'konformità mal-Artikolu 6a(1).
                  2.   F'każijiet mhux koperti mill-paragrafu 1 ta' dan l-Artikolu, u b'deroga mill-Artikolu 14(2), l-awtorità kompetenti tal-Istati Membri, kif identifikata fis-siti web elenkati fl-Anness III, tista' tawtorizza li jitqiegħdu għad-dispożizzjoni ċerti fondi jew riżorsi ekonomiċi taħt it-termini u l-kondizzjonijiet ġenerali u speċifiċi li hi tqis xierqa, dment li l-fondi jew ir-riżorsi ekonomiċi huma neċessarji għall-għan waħdieni li jingħata sokkors umanitarju fis-Sirja jew assistenza lill-popolazzjoni ċivili fis-Sirja.
                  3.   B'deroga mill-Artikolu 14(1), l-awtorità kompetenti tal-Istat Membru, kif identifikata fuq is-siti web elenkati fl-Anness III, tista' tawtorizza r-rilaxx ta' ċerti fondi jew riżorsi ekonomiċi ffriżati, taħt it-termini u l-kondizzjonijiet ġenerali u speċifiċi li hija tqis xierqa, dment li:
                  
                              (a)
                           
                           
                              il-fondi jew ir-riżorsi ekonomiċi huma għall-għan waħdieni tal-għoti ta' sokkors umanitarju fis-Sirja jew ta' assistenza lill-popolazzjoni ċivili fis-Sirja; u
                           
                        
                              (b)
                           
                           
                              il-fondi jew ir-riżorsi ekonomiċi jiġu rilaxxati lin-NU bil-għan li tingħata jew jiġi ffaċilitat l-għoti ta' assistenza fis-Sirja f'konformità mal-Pjan ta' Rispons Umanitarju Sirjan jew kwalunkwe pjan suċċessiv ikkoordinat min-NU.
                           
                        4.   L-Istat Membru kkonċernat għandu jinforma lill-Istati Membri l-oħra u lill-Kummissjoni, bi kwalunkwe awtorizzazzjoni mogħtija taħt il-paragrafi 2 u 3 ta' dan l-Artikolu fi żmien ġimagħtejn minn kwalunkwe awtorizzazzjoni mogħtija.”.
               
            
                  (7)
               
               
                  Jiddaħħal l-artikolu li ġej:
                  “Artikolu 16b
                  Il-projbizzjoni stabbilita fl-Artikolu 14(2) ma għandhiex tapplika għall-fondi jew ir-riżorsi ekonomiċi li kienu disponibbli mill-kont ta' missjoni diplomatika jew konsulari meta l-għoti ta' tali fondi jew riżorsi ekonomiċi huwa għall-finijiet uffiċjali tal-missjoni f'konformità mal-Artikolu 6b.”
               
            
                  (8)
               
               
                  L-Anness IV huwa sostitwit bl-Anness għal dan ir-Regolament.
               
            Artikolu 2
      Dan ir-Regolament għandu jidħol fis-seħħ fil-jum ta' wara dak tal-pubblikazzjoni tiegħu f'Il-Ġurnal Uffiċjali tal-Unjoni Ewropea.
      
         Dan ir-Regolament għandu jorbot fl-intier tiegħu u japplika direttament fl-Istati Membri kollha.
         Magħmul fi Brussell, is-6 ta' Diċembru 2016.
         
            
               Għall-Kunsill
            
            
               Il-President
            
            P. KAŽIMÍR
         
      
      
         (1)  ĠU L 147, 1.6.2013, p. 14.
      
         (2)  Regolament tal-Kunsill (UE) Nru 36/2012 tat-18 ta' Jannar 2012 dwar miżuri restrittivi fid-dawl tas-sitwazzjoni fis-Sirja u li jħassar ir-Regolament (UE) Nru 442/2011 (ĠU L 16, 19.1.2012, p. 1).
      
         (3)  Deċiżjoni tal-Kunsill (PESK) 2016/2144 tas-6 ta' Diċembru 2016 li temenda d-Deċiżjoni 2013/255/PESK dwar miżuri restrittivi kontra s-Sirja (ara paġna 22 ta' dan il-Ġurnal Uffiċjali).
      
         ANNESS
         
            
               “ANNESS IV
               
                  LISTA TA' ‘ŻEJT MHUX MAĦDUM U PRODOTTI PETROLIFIĊI’ MSEMMIJA FL-ARTIKOLU 6
               
               
                           Parti A
                        
                        
                           ŻEJT MHUX MAĦDUM
                        
                     
                           Kodiċi tas-SA
                        
                        
                           Deskrizzjoni
                        
                     
                           2709 00 
                        
                        
                           Żjut tal-petroleum u żjut miksuba minn minerali bituminużi, mhux maħduma
                        
                     
                           Parti B
                        
                        
                           PRODOTTI PETROLIFIĊI
                        
                     
                           Kodiċi tas-SA
                        
                        
                           Deskrizzjoni
                        
                     
                           2710 
                        
                        
                           Żjut tal-petroleum u żjut miksuba minn minerali bituminużi, għajr dawk mhux maħduma; preparazzjonijiet mhux speċifikati jew inklużi xi mkien ieħor, li skont il-piż ikunu 70 % jew aktar żjut tal-petroleum u żjut miksuba minn minerali bituminużi, fejn dawn iż-żjut ikunu l-kostitwenti bażiċi tal-preparazzjonijiet; skart taż-żjut (ħlief għax-xiri, fis-Sirja, ta' pitrolju, karburant tal-avjazzjoni kodiċi NM 2710 19 21  li mhuwiex projbit, sakemm ikun hemm l-intenzjoni, u jkun se jiġi użat biss, għall-finijiet li l-ajruplan mgħobbi biha jkompli f'titjirtu).
                        
                     
                           2712 
                        
                        
                           Vażelina; xema' tal-paraffina, xema' mikrokristallina taż-żejt, xema' nofsha raffinata b'kontenut għoli ta' żejt (slack wax), ożokerit, ix-xema' tal-linjite, ix-xema' tal-pit, xemgħat oħra minerali u prodotti simili miksuba permezz ta' sinteżi jew permezz ta' proċessi oħrajn kemm jekk ikkuluriti kif ukoll jekk mhumiex.
                        
                     
                           2713 
                        
                        
                           Kokk taż-żejt minerali (petroleum), qatran taż-żejt minerali (petroleum) u fdalijiet oħrajn ta' żjut minerali (petroleum) jew ta' żjut miksuba minn minerali bituminużi.
                        
                     
                           2714 
                        
                        
                           Bitum u asfalt, naturali; shale tal-bitum jew taż-żejt u ramel taż-żift; asphaltites u blat asfalitiku.
                        
                     
                           2715 00 00 
                        
                        
                           Taħlitiet bituminużi bbażati fuq asfalt naturali, fuq qatran naturali, fuq qatran ta' żejt minerali (petroleum), fuq żift minerali jew fuq qatran (tar pitch) minerali (pereżempju, gomom/siment bituminużi, ‘cut-backs’).”